|  |  |  |  |  |  |  |
| --- | --- | --- | --- | --- | --- | --- |
| Herbas**PLUNGĖS RAJONO SAVIVALDYBĖS ADMINISTRACIJOS**  **STRATEGINIO PLANAVIMO IR INVESTICIJŲ SKYRIUS** | | | | | | |
| Plungės rajono savivaldybės tarybos kolegijai |  |  | Nr. |  |  |
| Į | Nr. |  |  |
|  |  |  |
|  | | | | | | |

**PLUNGĖS RAJONO SAVIVALDYBĖS ADMINISTRACIJOS PLANUOJAMO ĮGYVENDINTI PROJEKTO PAGAL PAŽANGOS PRIEMONĘ NR. 12-003-03-01-23-(RE)-28-(LT028-04-01-01) „PADIDINTI UGDYMO PRIEINAMUMĄ ATSKIRTĮ PATIRIANTIEMS VAIKAMS“ KEITIMO PRISTATYMAS**

2023 m. spalio 19 d. Plungės rajono savivaldybės tarybos kolegijos posėdžio metu buvo aptarti Plungės rajono savivaldybės administracijos planuojami įgyvendinti projektai pagal 2022 – 2030 m. Telšių regiono plėtros plano pažangos priemonę Nr. LT-028-04-01-R01 „Švietimo paslaugų prieinamumo ir kokybės gerinimas“ ir pagal Regioninę pažangos priemonę Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“.

Aptarimo metu buvo pristatytos dvi regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairėse (toliau – Finansavimo gairės) numatytos veiklos: 1. „Universalaus dizaino (UD) elementų ir kitų inžinerinių priemonių įrengimas bendrojo ugdymo mokyklose (BUM)“, 2. Naujų ikimokyklinio ugdymo vietų kūrimas, dėmesį skiriant ankstyvojo amžiaus vaikų ugdymui“. Pagal pirmąją veiklą buvo numatyta įgyvendinti projektą „Infrastruktūros pritaikymas neįgaliesiems Plungės „Saulės“ gimnazijoje, pagal antrąją – „Ikimokyklinio ugdymo infrastruktūros plėtra Plungės lopšelyje-darželyje „Raudonkepuraitė“ ir skyriuje „Vėrinėlis“.

2024 m. sausio 3 d. įvyko pasitarimas dėl Plungės „Saulės“ gimnazijos pastato pritaikymo asmenų su negalia poreikiams. Pasitarimo metu Plungės rajono savivaldybės administracijos specialistai pristatė esamą Plungės „Saulės“ gimnazijos pastato situaciją ir galimybes pritaikyti pastatą žmonėms su negalia. Įvertinus sudėtingą Plungės „Saulės“ gimnazijos pastato išplanavimo struktūrą, skiriamų lėšų dydį ir atsižvelgus į tai, kad pagal keliamus reikalavimus visas mokyklos pastatas turėtų būti visiškai pritaikytas laisvai ir savarankiškai į jį patekti ir po jį judėti asmenims, turintiems įvairias negalias (judėjimo, regos, klausos ar kitą negalią turintiems asmenims), nuspręsta **atsisakyti Plungės „Saulės“ gimnazijos pastato pritaikymo asmenų su negalia poreikiams** pagal pažangos priemonę Nr. 12-003-03-01-23-(RE)-28-(LT028-04-01-01) „Padidinti ugdymo prieinamumą atskirtį patiriantiems vaikams“ ir, įvertinus rajono mokyklų esamą situaciją, teikiamas siūlymas projekto metu planuojamą pritaikyti objektą asmenims su negalia **keisti į Plungės Senamiesčio mokyklą**, paraleliai keičiant projekto pavadinimą į „Infrastruktūros pritaikymas neįgaliesiems Plungės Senamiesčio mokykloje“.

Vadovaujantis Finansavimo gairėmis, pateikiami projektams keliami reikalavimai:

2.1. Įgyvendinant projektus pagal 2.1 dalyje nurodytą 1 veiką:

2.1.1. turi būti teikiama pirmenybė efektyviai veikiančioms mokykloms ar jų padaliniams, t. y. kuriose mokosi **ne mažiau kaip 200 mokinių**. Jeigu regione / savivaldybėje visos mokyklos, kuriose mokosi ne mažiau kaip 200 mokinių , jau yra visiškai pritaikytos negalią turinčių asmenų poreikiams arba jeigu konkrečioje savivaldybėje, atsižvelgiant į jos specifiką, teritorinį tikslinės grupės pasiskirstymą ir neįgalių asmenų poreikį dėl infrastruktūros pritaikymo, yra aiškiai pagrįstas mokyklos pritaikymo neįgaliesiems poreikis, tuomet galima investuoti ir į mažesnes mokyklas, kurių gyvavimo perspektyva yra aiški ir ilgalaikė (mokykloje ar jos padalinyje neprognozuojamas ženklus mokinių skaičiaus mažėjimas, kuris nulemtų mokyklos ar jos padalinio, į kurį investuojama, uždarymą poprojektiniu laikotarpiu);

2.1.2. savivaldybės mokyklų tinklo pertvarkos plane mokykla ar jos padalinys neturi būti numatyta uždaryti ar likviduoti ir turi būti numatoma vykdyti bendrojo ugdymo programas;

2.1.3. siekiant užtikrinti geriausius ir patogiausius sprendimus naudotis bendrojo ugdymo mokyklos aplinka įvairių fizinių galimybių asmenims, t. y. užtikrinti prieinamumą visiems esamiems ir galimiems mokyklos bendruomenės nariams, visi techniniai sprendimai ir inžinerinės priemonės turi būti priimti remiantis universalaus dizaino principu. Dėl aplinkos prieinamumo visiems techninių sprendimų turi būti konsultuojamasi su Neįgaliųjų reikalų departamentu prie Socialinės apsaugos ir darbo ministerijos ir atsižvelgiama į jų rekomendacijas iki techninės dokumentacijos, reikalingos vykdyti projekte numatytus rangos darbus, patvirtinimo;

2.1.4. visas bendrojo ugdymo mokyklos **pastatas turi būti pilnai pritaikytas laisvai ir savarankiškai į jį patekti ir po jį judėti įvairių fizinių galimybių asmenims**. Pilnai pritaikyta mokykla laikoma tada, kai nėra jokių fizinių kliūčių (arba jos kompensuotos alternatyviomis judėjimą lengvinančiomis priemonėmis), ribojančių savarankišką patekimą į pastatą ir judėjimą pastato viduje visose erdvėse, nepriklausomai nuo asmens turimų judėjimo galimybių, bei į ŠVIS Mokyklų pritaikymo neįgaliesiems anketos duomenų 2-ąjį klausimą atsakoma „Pritaikyta“. Įgyvendinus projektą pilnai pritaikytoje bendrojo ugdymo mokykloje turi būti vadovaujantis vientisumo principu (t. y. visi prieinamumo elementai tarpusavyje turi būti logiškai susiję) **įgyvendintos visos toliau nurodytos priemonės**:

2.1.4.1. įrengti pandusai patekti į mokyklos pastatą arba pritaikytas kitoks universalaus dizaino sprendimas, lygiaverčiai ar geriau užtikrinantis patekimą į mokyklos pastato vidų;

2.1.4.2. užtikrintas patekimas į visus pastato aukštus įrengiant liftą ar vertikalų keltuvą;

2.1.4.3. kiekviename pastato aukšte turi būti įrengta bent viena tualeto patalpa, pritaikyta asmenims su negalia;

2.1.4.4. panaikintos visos kliūtys judėjimui dėl grindų aukščių skirtumų (slenksčiai, laipteliai, aukščių perkritimai);

2.1.4.5. paženklintos laiptų bent pirmos ir paskutinės pakopos;

2.1.4.6. jeigu mokyklos pastate yra keli to paties dalyko mokymo kabinetai, tai bent po vieną kabinetą kiekvienam dalykui ir bent po vieną kiekvienos klasės kabinetą turi būti prieinami ir pritaikyti įvairių negalių turintiems asmenims (pakankamo pločio durys, tinkamas patalpos apšvietimas, vieno lygio grindys ir t. t.);

2.1.4.7. visos bendrojo naudojimo patalpos (valgykla, biblioteka, aktų salė ir pan.) turi būti lengvai prieinamos įvairių negalių turintiems asmenims;

2.1.4.2. užtikrintas patekimas į visus pastato aukštus įrengiant liftą ar vertikalų keltuvą;

2.1.4.3. kiekviename pastato aukšte turi būti įrengta bent viena tualeto patalpa, pritaikyta asmenims su negalia;

2.1.4.4. panaikintos visos kliūtys judėjimui dėl grindų aukščių skirtumų (slenksčiai, laipteliai, aukščių perkritimai);

2.1.4.5. paženklintos laiptų bent pirmos ir paskutinės pakopos;

2.1.4.6. jeigu mokyklos pastate yra keli to paties dalyko mokymo kabinetai, tai bent po vieną kabinetą kiekvienam dalykui ir bent po vieną kiekvienos klasės kabinetą turi būti prieinami ir pritaikyti įvairių negalių turintiems asmenims (pakankamo pločio durys, tinkamas patalpos apšvietimas, vieno lygio grindys ir t. t.);

2.1.4.7. visos bendrojo naudojimo patalpos (valgykla, biblioteka, aktų salė ir pan.) turi būti lengvai prieinamos įvairių negalių turintiems asmenims.

2.1.4.8. įrengtas žymėjimas regos sutrikimų turintiems asmenims (taktiliniai kabinetų numeriai ir pavadinimai, aukštų planai ir pan.);

2.1.4.9. mokyklos teritorijoje esantys pėsčiųjų takai tarp mokyklos pastato ir lauko edukacinių erdvių , taip pat ir tarp neįgaliųjų automobilių parkavimo vietos, įskaitant mokyklinio transporto keleivių išlaipinimo vietas (jei yra poreikis), bei įėjimo į mokyklos pastatą turi būti pritaikyti asmenims su negalia, judantiems neįgaliojo vežimėliu, ar kurių judėjimo galimybės apsunkintos dėl kitų priežasčių;

2.1.4.10. pažymėtos neįgaliųjų transporto priemonių parkavimo vietos;

2.1.4.11. galimi kiti papildomi aplinkos pritaikymo įvairių negalių turintiems asmenims sprendimai, kurie neturėtų galimo judėjimą ribojančio poveikio kitų asmenų atžvilgiu (pvz., neblokuotų laiptų pločio ir pan.);

2.1.4.12. įrengtas sensorinis kambarys ir / arba nusiraminimo erdvės.

Daugiau informacijos:

<https://www.e-tar.lt/portal/lt/legalAct/2619eee040b711edbc04912defe897d1/asr>

Planuojama projekto vertė – **423 529,00 Eur**, iš kurių didžiausia galima skirti finansavimo lėšų suma projektui ir (arba) projekto veiklai įgyvendinti 359 999,00 Eur, nuosavo įnašo dydis – 63 530,00 Eur.

PRIDEDAMA:

Plungės „Saulės“ gimnazijos fotofiksacijos.

Plungės Senamiesčio mokyklos fotofiksacijos.

Informaciją parengė Strateginio planavimo ir investicijų skyriaus vyr. specialistė Evelina Petrikaitė,