|  |
| --- |
| **Projektas**  **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2021 M. VASARIO 18 D. SPRENDIMO NR. T1-52 „DĖL PLUNGĖS RAJONO SAVIVALDYBĖS ŠVIETIMO ĮSTAIGŲ TINKLO PERTVARKOS 2021–2025 METŲ BENDROJO PLANO PATVIRTINIMO“ IR JĮ KEITUSIŲ SPRENDIMŲ pakeitimo** |
| 2024 m. vasario 8 d. Nr. T1-  Plungė |

Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės švietimo įstaigų tinklo pertvarkos 2021–2025 metų bendrojo plano, patvirtinto Plungės rajono savivaldybės tarybos 2021 m. vasario 18 d. sprendimu Nr. T1-52 „Dėl Plungės rajono savivaldybės švietimo įstaigų tinklo pertvarkos 2021–2025 metų bendrojo plano patvirtinimo“ (kartu su 2021 m. kovo 25 d. sprendimu Nr. T1-63, 2021 m. spalio 28 d. sprendimu Nr. T1-262, 2022 m. kovo 24 d. sprendimu Nr. T1-51, 2022 m. birželio 23 d. sprendimu Nr. T1-146 ir 2023 m. kovo 30 d. sprendimu Nr. T1-75), 1 priedo 1 eilutę (Eil. Nr. 1), 8 eilutę (Eil. Nr. 8), 9 eilutę (Eil. Nr. 9), 12 eilutę (Eil. Nr. 12) ir išdėstyti jas nauja redakcija (pridedama).
2. Įpareigoti Plungės r. savivaldybės administraciją atlikti visus su turto perdavimu susijusius veiksmus.

Savivaldybės meras

SUDERINTA:

Savivaldybės meras Audrius Klišonis

Savivaldybės vicemeras Žydrūnas Purauskis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Švietimo ir sporto skyriaus vedėjas Gintautas Rimeikis

## PATVIRTINTA

## Plungės rajono savivaldybės

## tarybos 2021 m. vasario 18 d.

## sprendimu Nr. T1-52

## (2024 m. vasario 8 d.

## sprendimo Nr. T1-

## redakcija)

## 

## Plungės rajono savivaldybės švietimo įstaigų

## tinklo pertvarkos 2021–2025 metų bendrojo plano

## 1 priedas

**PLUNGĖS RAJONO SAVIVALDYBĖS ŠVIETIMO ĮSTAIGŲ STEIGIMO, REORGANIZAVIMO, LIKVIDAVIMO, PERTVARKYMO IR STRUKTŪRINIŲ PERTVARKYMŲ 2021–2025 METŲ PRIEMONIŲ PLANAS**

| **Eil. Nr.** | **Įstaigos pavadinimas, tipas, vykdomos programos** | **Situacija**  **2020–2021 mokslo metais** | **2021–2025 metai**  **Įstaigos steigimo, reorganizavimo, likvidavimo, pertvarkymo ir struktūrinių pertvarkymų būdai ir etapai** | **Įstaigos 2025 m. rugsėjo 1 d.**  **(po steigimo, reorganizavimo, likvidavimo, pertvarkymo ir struktūrinių pertvarkymų)** | |
| --- | --- | --- | --- | --- | --- |
| **Pavadinimas** | **Programos** |
| Bendrojo ugdymo mokyklų grupė | | | | | | |
| **1.** | Plungės akademiko Adolfo Jucio progimnazija | Iš viso 238 mokiniai. Vykdomos pradinio ugdymo ir pagrindinio ugdymo I dalies programos. | Nuo 2021 m. rugsėjo 1 d. reorganizuojama, prijungiant Plungės vyskupo Motiejaus Valančiaus pradinę mokyklą. Plungės akademiko Adolfo Jucio progimnazija turės du skyrius: Vyskupo Motiejaus Valančiaus pradinio ugdymo skyrių ir „Saulės“ skyrių.  Nuo 2021 m. rugsėjo 1 d. Plungės akademiko Adolfo Jucio progimnazijos Vyskupo Motiejaus Valančiaus pradinio ugdymo skyriuje nebekomplektuojamos 1 klasės.  Nuo 2023 m. rugsėjo 1 d. likviduojamas Plungės akademiko Adolfo Jucio progimnazijos Vyskupo Motiejaus Valančiaus pradinio ugdymo skyrius.  Nuo 2024 m. rugsėjo 1 d. Plungės akademiko Adolfo Jucio progimnazijos „Saulės“ skyriuje nebekomplektuojamos 1 klasės.  Vykdoma nuolatinė mokinių skaičiaus kaitos pokyčių stebėsena ir teikiami atitinkami sprendimai, remiantis švietimo įstaigų tinklą reglamentuojančiais teisės aktais. | Plungės akademiko Adolfo Jucio progimnazija | Pradinio ugdymo ir pagrindinio ugdymo I dalies programos. |
| **8.** | Plungės r. Alsėdžių Stanislovo Narutavičiaus gimnazija | Iš viso 272 ugdytiniai.  Vykdomos ikimokyklinio, priešmokyklinio, pradinio, pagrindinio I ir II dalies bei vidurinio ugdymo programos.  Gimnazija turi du skyrius: pradinio ugdymo skyrių Grumbliuose ir ikimokyklinio bei priešmokyklinio ugdymo skyrių adresu: Telšių g. 10C, Alsėdžiai. Pradinio ugdymo skyriuje ugdomi 9 vaikai, o ikimokyklinio bei priešmokyklinio ugdymo skyriuje – 44 vaikai. | Nuo 2022 m. rugsėjo 1 d. likviduojamas Grumblių pradinio ugdymo skyrius.  Nuo 2022 m. rugsėjo 1 d. steigiamos Kadetų ugdymo klasės.  Nuo 2024 m. rugsėjo 1 d. reorganizuojama, prijungiant Plungės r. Kulių ir Žemaičių Kalvarijos Motiejaus Valančiaus gimnazijas ir keičiamas įstaigos pavadinimas į Plungės r. Žemaitijos kadetų licėjus.  Taip pat, keičiama mokyklos paskirtis iš gimnazijos tipo gimnazijos visų amžiaus tarpsnių vaikams į  savivaldybės kadetų ugdymo gimnaziją, skirtą šalies (regiono) mokiniams, išskyrus Kulių ir Žemaičių Kalvarijos gimnazijos skyriuose.  Nuo 2025 m. rugsėjo 1 d. įstaigai suteikiamas Kadetų licėjaus statusas.  Vykdoma nuolatinė mokinių skaičiaus kaitos pokyčių stebėsena ir teikiami atitinkami sprendimai, remiantisšvietimo įstaigų tinklą reglamentuojančiais teisės aktais. | Plungės r. Žemaitijos kadetų licėjus | Ikimokyklinio, priešmokyklinio, pradinio, pagrindinio I ir II dalies bei vidurinio ugdymo programos, taip pat vykdoma kadetų ugdymo programa Alsėdžiuose. |
| **9.** | Plungės r. Kulių gimnazija | Iš viso 228 ugdytiniai.  Vykdomos ikimokyklinio, priešmokyklinio, pradinio, pagrindinio I ir II dalies bei vidurinio ugdymo programos.  Pagal ikimokyklinio ir priešmokyklinio ugdymo programas ugdoma 40 vaikų. | Iki 2024 m. rugpjūčio 31 d. reorganizuojama, prijungiant prie Plungės r. Alsėdžių Stanislovo Narutavičiaus gimnazijos, kurios pavadinimas nuo 2024 m. rugsėjo keičiamas į Plungės r. Žemaitijos kadetų licėjaus.  Po reorganizacijos gimnazija veiks kaip skyrius. | Plungės r. Žemaitijos kadetų licėjus | Ikimokyklinio, priešmokyklinio, pradinio, pagrindinio I ir II dalies bei vidurinio ugdymo programos, taip pat vykdoma kadetų ugdymo programa Alsėdžiuose. | |
| **12.** | Plungės r. Žemaičių Kalvarijos Motiejaus Valančiaus gimnazija | Iš viso 231 ugdytinis.  Vykdomos ikimokyklinio, priešmokyklinio, pradinio, pagrindinio I ir II dalies bei vidurinio ugdymo programos.  Pagal ikimokyklinio ir priešmokyklinio ugdymo programas ugdomi 45 vaikai. | Iki 2024 m. rugpjūčio 31 d. reorganizuojama, prijungiant prie Plungės r. Alsėdžių Stanislovo Narutavičiaus gimnazijos, kurios pavadinimas nuo 2024 m. rugsėjo keičiamas į Plungės r. Žemaitijos kadetų licėjaus.  Po reorganizacijos gimnazija veiks kaip skyrius. | Plungės r. Žemaitijos kadetų licėjus | Ikimokyklinio, priešmokyklinio, pradinio, pagrindinio I ir II dalies bei vidurinio ugdymo programos, taip pat vykdoma kadetų ugdymo programa Alsėdžiuose. | |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2021 M. VASARIO 18 D. SPRENDIMO NR. T1-52 „DĖL PLUNGĖS RAJONO SAVIVALDYBĖS ŠVIETIMO ĮSTAIGŲ TINKLO PERTVARKOS 2021–2025 METŲ BENDROJO PLANO PATVIRTINIMO“ IR JĮ KEITUSIŲ SPRENDIMŲ pakeitimo“**

2024 m. sausio 10 d.

Plungė

**1. Parengto sprendimo projekto tikslai, uždaviniai.**

Pakeisti Plungės rajono savivaldybės švietimo įstaigų tinklo pertvarkos 2021–2025 metų bendrąjį planą, patvirtintą Plungės rajono savivaldybės tarybos 2021 m. vasario 18 d. sprendimu Nr. T1-52 „Dėl Plungės rajono savivaldybės švietimo įstaigų tinklo pertvarkos 2021–2025 metų bendrojo plano patvirtinimo“.

1. **Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Pakeisti Plungės rajono savivaldybės švietimo įstaigų tinklo pertvarkos 2021–2025 metų bendrojo plano, patvirtinto Plungės rajono savivaldybės tarybos 2021 m. vasario 18 d. sprendimu Nr. T1-52 „Dėl Plungės rajono savivaldybės švietimo įstaigų tinklo pertvarkos 2021–2025 metų bendrojo plano patvirtinimo“ (kartu su 2021 m. kovo 25 d. sprendimu Nr. T1-63, 2021 m. spalio 28 d. sprendimu Nr. T1-262, 2022 m. kovo 24 d. sprendimu Nr. T1-51, 2022 m. birželio 23 d. sprendimu Nr. T1-146 ir 2023 m. kovo 30 d. sprendimu Nr. T1-75), 1 priedo 1 eilutę (Eil. Nr. 1), 8 eilutę (Eil. Nr. 8), 9 eilutę (Eil. Nr. 9), 12 eilutę (Eil. Nr. 12) ir išdėstyti jas nauja redakcija.

1. **Kodėl būtina priimti sprendimą, kokių pozityvių rezultatų laukiama.**

Lietuvos Respublikos Vyriausybė 2023 m. gruodžio 20 d. nutarimu Nr. 995 pakeitė Lietuvos Respublikos Vyriausybės 2011 m. birželio 29 d. nutarimą Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, dėl šios priežasties siūlomi nauji pakeitimai, siekiant sudaryti sąlygas vykdyti vidurinio ugdymo programą, kuo arčiau gyvenamosios vietos. Atkreiptinas dėmesys, jog nuo 2024 m. rugsėjo 1 d. nebebus galima komplektuoti III gimnazijos klasių, jei jose nebus užtikrintas minimalus mokinių skaičius – 21 mokinys. Išimtis, kai galima komplektuoti klasę, kurioje ugdoma mažiausiai 12 mokinių, taikoma tik tuo atveju, jei tai yra gimnazijos struktūrinis padalinys (skyrius, filialas), esantis kaimo gyvenamojoje vietovėje ir kitoje gyvenamojoje vietovėje nei gimnazija. Atsižvelgiant į mokinių skaičiaus tendencijas ir vertinant anksčiau vykdytus reorganizacijos procesus, siūloma Plungės r. Kulių ir Žemaičių Kalvarijos Motiejaus Valančiaus gimnazijas prijungti prie Plungės r. Alsėdžių Stanislovo Narutavičiaus gimnazijos, tuo pačiu keičiant pastarosios pavadinimą į Žemaitijos kadetų licėjaus.

Taip pat siūloma nuo 2024 m. rugsėjo 1 d. nebekomplektuoti pirmų klasių Plungės akademiko Adolfo Jucio progimnazijos „Saulės“ skyriuje, o skyriuje veiklą galutinai nutraukti nuo 2026 m. rugsėjo 1 d. Skyriuje, 2023 m. rugsėjo 1 d. duomenimis, iš viso ugdomi 57 mokiniai (14 mokinių pirmoje klasėje, 19 mokinių – antroje, 11 mokinių – trečioje ir 13 mokinių – ketvirtoje). Kitose mieste esančiose mokyklose, 2023 m. rugsėjo 1 d. duomenimis, yra 35 laisvos vietos dabartiniams pirmokams. Atsižvelgiant į planuojamą apytikslį 2024 m. pirmokų skaičių (279), kitos miesto teritorijoje esančios mokyklos bus pajėgios priimti visus būsimus pirmokus.

Atkreiptinas dėmesys, jog Plungės r. savivaldybėje pastaruosius 7 metus, gimusių vaikų skaičiai mažėja:

|  |  |
| --- | --- |
| Gimimo metai | Vaikų skaičius |
| 2017 (dabartiniai priešmokyklinukai) | 428 |
| 2018 | 409 |
| 2019 | 412 |
| 2020 | 315 |
| 2021 | 342 |
| 2022 | 283 |
| 2023 | 220 |

Siekiant optimaliau naudoti turimus išteklius, siūloma pradinį ugdymą koncentruoti tose mokyklose, kuriose vykdoma pagrindinio ugdymo programa. Sutelkus finansavimo šaltinius yra galimybė užtikrinti kuo kokybiškesnes ugdymo sąlygas platesniam asmenų ratui, nei išskaidant galimas investicijas, juolab, kad atstumas tarp švietimo įstaigų yra minimalus.

**4. Lėšų poreikis ir finansavimo šaltiniai.**

Vykdant reorganizavimo procedūras, galimos išlaidos, susijusios su Reorganizavimo sąlygų aprašo viešinimu bei naujų nuostatų įregistravimu. Finansavimo šaltinis – Savivaldybės biudžeto lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

-

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo lyginamasis variantas nebus pridedamas, kadangi projekte aiškiai nurodomi visi pakeitimai.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** LR Korupcijos prevencijos įstatymas neįpareigoja vertinti strateginio planavimo pobūdžio teisės aktų, korupcijos prevencijos atžvilgiu.

Netikslinga vertinti įvairių programų, koncepcijų, planų projektus, nes juose paprastai būna išdėstytos tik prielaidos, būsimųjų teisės aktų idėjos (*Antikorupcinės aplinkos viešajame sektoriuje kūrimo ir įgyvendinimo vadovas*, *2018).*

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva, atsižvelgiant į galiojančių teisės aktų nuostatas.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

**-**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės r. savivaldybės administracijai, Turto skyriui ir Plungės r. savivaldybės švietimo įstaigoms.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas \***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Užtikrinamos sąlygos mokytis pagal vidurinio ugdymo programas moksleiviams, labiau nuo miesto centro nutolusiose vietovėse. Optimizuojant tinklą, siekiama racionaliai naudojant lėšas, sudaryti tinkamiausias ugdymo sąlygas* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Švietimo ir sporto skyriaus vedėjas Gintautas Rimeikis